IZVJEŠĆE NAKON ODRŽANE ŽUPANIJSKE SMOTRE LIDRANO 2025.

POVJERENSTVO ZA SAMOSTALNE NOVINARSKE RADOVE

Županijska smotra Lidrano 2025. održana je u OŠ Dragutina Tadijanovića u Petrinji 6. ožujka 2025.

Škola se pokazala izuzetno susretljivom i profesionalnom u svim pripremnim radnjama koje povjerenstva moraju odraditi prije same smotre. Djelatnici na čelu s ravnateljem bili su na usluzi u svako doba.

Po dolasku u Petrinju dočekali su nas ljubazni domaćini i poslužili doručak, a nakon održanih nastupa i ručak za učenike i mentore. Oba su obroka bila primjerena dobi i uzrastu sudionika kao i organizacija slobodnog vremena.

Sastanak te održavanje okruglih stolova bio je unaprijed isplaniran tako da su svi koji žele mogli prisustvovati svim okruglim stolovima i postavljati pitanja te saznati koji su kriteriji bili presudni (iako su od ranije poznati jer su objavljeni na stranici AZOO-a).

Radovi učenika bili su izuzetne kvalitete i drago nam je da se učenici žele okušati u novinarskom izričaju.

Zahvaljujemo OŠ Dragutina Tadijanovića iz Petrinje na ugodnom i korisnom danu!

Članovi Povjerenstva za samostalne novinarske radove: Ljerka Iharoš, Marija Lenić, Melita Lenička, Danijela Selak, Andrea Babić i Damir Ducić.